Laagri korraldaja, MTÜ Kõiguste Marina esindaja, Külli Akkermann võttis laagripäevad kokku nii:

„Meresõbra laager Kõiguste sadamas oli populaarne. Laagris osales lapsi vanuses 5-16a nii Laimjalast, Orissaarest kui ka Muhust.

Laagri käigus said lapsed üle veekartusest ja õppisid enesepääste tehnikaid ning samuti erinevate veespordivahendite kasutamist ja tehnikat ning arvestama ilmastikuoludega veel.

5-päevase laagri käigus võis päev päeva järel märgata osalejate enesekindluse kasvu aga ka ühise huvi läbi sõprussuhete tekkimist.

Nii osalejate kui lapsevanemate sõnul oli tegemist oli nii praktilise kui meelelahutusliku poole pealt väga hea ettevõtmisega.

Samasuguse laagri toimumise vastu järgmisel suvel loodavad nii sellel aastal osalenud kui ka suur hulk teisi ümberkaudu elavaid lapsi“.

Korraldaja tuleviku eesmärkideks on:

* muuta analoogse laagri toimumine igaaastaseks
* laiendada laagri tegevusi muude mere ja loodushoiuga seotud tegevustega
* soetada varustus laagrivälisel ajal merespordiga tegelemiseks
* kaasata enam ka täiskasvanuid